open-index/open-wikipedia-markdown huggingface dataset:
Päävyöhykkeen komeetta

**Päävyöhykkeen komeetat** tai **asteroidivyöhykkeen komeetat** ovat komeettamaista aktiivisuutta osoittavia jäisiä kappaleita, jotka kiertävät Aurinkoa Marsin ja Jupiterin välisellä pääasteroidivyöhykkeellä ja joiden radat ovat vyöhykkeen asteroideille tyypillisiä eli ympyrämäisiä, ja ratojen inklinaatio eli kaltevuus on pieni. Näiden taivaankappaleiden, joista ainakin osa luokitellaan sekä pikkuplaneetoiksi että komeetoiksi, uskotaan syntyneen asteroidivyöhykkeellä, eli ne eivät ole joutuneet radoillensa Aurinkokunnan ulko-osista. Poikkeuksena on kuitenkin P/2008 R1 (Garradd), jonka rata ei ole vakaa yli 20 miljoonan vuoden ajan. Tämä tarkoittaa, ettei P/Garradd ole todennäköisesti syntynyt nykyisillä sijoillaan, sillä sen radan ikä on paljon Aurinkokunnan noin 4,6 miljardin vuoden ikää lyhyempi.  

Päävyöhykkeen komeetat saattavat olla Maan veden lähde, sillä tavallisten komeettojen veden koostumuksen on todettu eroavan Maan veden koostumuksesta. Päävyöhykkeen komeettojen lisäksi myös joissain aktiivisuutta osoittamattomissa asteroideissa, kuten Themiksessä, tiedetään olevan jäätä. Myös suurimmassa asteroidissa, kääpiöplaneetta Cereksessä, epäillään olevan paljon jäätä. 133P/Elst-Pizarro (7968 Elst-Pizarro) ja 176P/LINEAR (118401 LINEAR) kuuluvat Themiksen kanssa Themis-ryhmään, joka on syntynyt suuremman pikkuplaneetan hajotessa törmäyksen seurauksena noin 1,0–2,5 miljardia vuotta sitten. 

P/2010 A2 (LINEAR) luokiteltiin aluksi päävyöhykkeen komeetaksi, mutta nykyään sen uskotaan olevan melko äskettäin tapahtunut kahden päävyöhykkeen asteroidin yhteentörmäys, joka on irrottanut ainetta selvinneestä kappaleesta. Myös 596 Scheilan komeettaa muistuttanut käyttäytyminen on todennäköisesti vain törmäyksen irrottamaa ainetta eikä Scheilakaan ole oikea päävyöhykkeen komeetta.

## Päävyöhykkeen komeettoja
* 133P/Elst-Pizarro / 7968 Elst-Pizarro 
* 176P/LINEAR / 118401 LINEAR 
* 238P/Read, entinen P/2005 U1 (Read)
* 259P/Garradd, entinen P/2008 R1 (Garradd)
* 324P/La Sagra, entinen P/2010 R2 (La Sagra)
*  / 
* 331P/Gibbs, P/2012 F5 (Gibbs)
* 354P/LINEAR, P/2010 A2 (LINEAR)
* 358P/PANSTARRS, P/2012 T1 (PANSTARRS)
* 311P/PANSTARRS, P/2013 P5 (PANSTARRS)
* 313P/Gibbs, P/2014 S4 (Gibbs)
* 427P/ATLAS, P/2017 S5 (ATLAS)

* P/2013 R3 (Catalina-PANSTARRS)
* P/2015 X6 (PANSTARRS)
* P/2016 G1 (PANSTARRS)
* P/2016 J1-A (PANSTARRS)&nbsp;ja&nbsp;P/2016 J1-B (PANSTARRS)

## Lähteet
* Main-Belt Comets 
* Main-Belt Comets May Have Been Source Of Earths Water 
* http://star.pst.qub.ac.uk/~hhh/mbplot_ae.gif  
* IAU Minor Planet Center: Dual-Status Objects 
* Ice confirmed on an asteroid  
*More Water ‘Out There:’ Ice Found on Asteroid 
*Water Ice Discovered on Asteroid for First Time 
* Differentiation of the asteroid Ceres as revealed by its shape 
* Near-infrared mapping and physical properties of the dwarf-planet Ceres 
*Hubble Sees Suspected Asteroid Collision  
*Suspected Asteroid Collision Leaves Trailing Debris
Titaaniterrieri

**Titaaniterrieri** on saksalainen koirarotu joka kehitettiin osittain myös Italiassa. Jalostukseen käytettiin bullterrieriä, amerikanpitbullterrieriä ja patterdalenterrieriä. Määränpäänä oli yhdistää patterdalenterrierin ja amerikanpitbullterrierin rohkeus bullterrierin koon kanssa. Rotu on voimakas ja lihaksikas, ja sen säkäkorkeus voi yltää 53&nbsp;cm asti. Toivottu väri on tummavoittoinen brindle. 

## Lähteet

## Aiheesta muualla
* Titan terrier Spartan dogs
Anomeeri

**Anomeerit** ovat IUPAC:n määritelmän mukaan sokereiden syklisten muotojen diastereomeereja, joilla ainoastaan yhden hiilen konfiguraatio on erilainen. Aldooseilla ero on C-1-hiilessä ja ketooseilla C-2-hiilessä. Tämä tarkoittaa hemiasetaalin tai hemiketaalin hydroksyyliryhmän asentoa renkaaseen nähden.

## Nimeäminen
Sokerit voivat olla liuoksissa kahtena rengasmaisena muotona, furanoosina ja pyranoosina, jotka eroavat toisistaan renkaan hiiliatomien määrän perusteella. Kun avoketjuinen sokerimolekyyli muuntuu rengasrakenteiseksi, molekyyliin muodostuu uusi kiraalinen hiiliatomi, jota kutsutaan anomeeriseksi hiileksi. Jos tähän hiileen liittynyt niin kutsuttu anomeerinen hydroksyyliryhmä osoittaa rengasrakenteen tasoon nähden alaspäin, sitä nimitetään -tyypin sokerimolekyylin tapauksessa α-anomeeriksi, -tyypin sokerilla kyseessä on β-anomeeri. Jos hydroksyyliryhmän suunta on ylöspäin, kyseessä on -tyypin sokerimolekyylin tapauksessa β-anomeeri, -tyypin sokerilla kyseessä on α-anomeeri. Jos molekyylin stereoisomerian kuvaamiseen käytetään - ja -kirjaimia, tulee anomeerimuodon osoittava kreikkalainen kirjain ennen niitä, esimerkiksi α--glukopyranoosi. - ja -kirjaimet kirjoitetaan IUPAC:n ohjeiden mukaisesti kapiteelilla (engl. small caps).

## Ominaisuudet
Vesiliuoksissa sokerimolekyylien ja niiden johdannaisten α- ja β-anomeerit ovat keskenään tasapainossa. Anomeerien suhteeseen vaikuttaa anomeerinen efekti. Stereoelektroniikasta ja liuoksen olosuhteista johtuva anomeerinen efekti aiheuttaa sen, että elektronegatiivisen atomin sisältävä ryhmä on niin sanotussa aksiaalisessa asemassa ja α-anomeerina. Glukoosi on poikkeus ja esiintyy vesiliuoksissa pääasiassa β-anomeerina.

Anomeerit vaikuttavat sokeripolymeerien ominaisuuksiin, esimerkiksi niiden sulavuuteen ihmisen elimistössä. Tärkkelys, koostuu glukoosin α-anomeerista ja selluloosa β-anomeerista. Ihminen voi hyödyntää ravintonaan tärkkelystä, mutta ei selluloosaa.

Sokeriliuosten kyky kiertää valon polarisaatiota muuttuu ajan kuluessa ja saavuttaa lopulta vakioarvon. Tämä johtuu anomeerien muuntumisesta toisikseen, ja tätä prosessia kutsutaan mutarotaatioksi.

### Anomerisoituminen
Mutarotaation lisäksi anomeerit voivat muuttua toisikseen myös anomerisoitumisen kautta. Anomerisoituminen eroaa mutarotaatiosta hieman mekanismiltaan ja voi tapahtua myös aproottisissa liuoksissa. Anomerisoitumisessa happokatalyytti hajottaa renkaan C-1-hiilen ja happiatomin välisen sidoksen, jolloin muodostuu avoketjuinen välimuoto. C-1- ja C-2-hiilen välinen sidos pääsee kiertymään ja renkaan jälleen sulkeuduttua on molekyyli toisena anomeerinaan.

## Anomeerikonfiguraation määritys
Syklisen molekyylin konformaation määritys on hankalaa ja edellyttää, että molemmat muodot on onnistuttu eristämään. Anomeerien vetyatomeilla on erilaiset dihedraalikulmat, jotka tulevat esiin H-NMR-spektroskopialla eri suuruisina kytkentävakioina. α-anomeerien dihedraalikulmat ovat tyypillisesti β-anomeerien kulmia pienemmät, ja tällöin niiden kytkentävakio on myös pienempi, mikä näkyy NMR-spektrometrin antamissa tuloksissa piikkien muodossa.

## Lähteet
Čierny šery

**Čierny šery** on slovakialainen koirarotu.

## Ulkonäkö
Rodusta on kolme eri muunnosta:

# Lyhytkarvainen: kaksinkertainen karvapeite
# Pitkäkarvainen: kaksinkertainen karvapeite, pidempää karvaa korvissa, raajoissa ja hännässä 
# Karkeakarvainen: karkea kaksinkertainen karvapeite, kuonossa 'viikset' ja 'parta'

Karvapeite on kaikilla muunnoksilla ohut ja kaksinkertainen sillä sen tarkoitus on olla haittaamatta vähääkään koiran työskentelykykyä. Karvanlaatu on kova ja tiheä. Pohjavilla on tiheää ja runsasta. Väritys on yleensä musta.

Kuva:8s45heryprobaobraz 056.jpg
Kuva:Psery1010081.JPG


## Alkuperä

Čierny šeryn tärkeimmän kantarodun sanotaan olevan vanhasaksanpaimenkoira, mutta rotu luotiin varsinaisesti vanhasaksanpaimenkoira- ja belgianpaimenkoira-muunnosten välisistä risteytyksistä. Jalostus aloitettiin vuonna 1981. *Čierny* tarkoittaa mustaa. Lyhytkarvainen muunnos hyväksyttiin kansainvälisesti *[[United Kennel Clubs International]]*-järjestössä vuonna 2001 ja muut kaksi karvamuunnosta vuonna 2009.

## Lähteet
### Viitteet

## Aiheesta muualla

*Dog Breed Info
Segugio cravin

**Segugio cravin** on italialainen koirarotu joka on kotoisin Piemontesta. Se on pienikokoinen vastine italianajokoiralle, ja jalostettu erityisesti jäniksen metsästykseen.

## Ulkonäkö
Keskikokoinen tai pieni koira, jolla on vankka olemus ja tiheä karvapeite, mutta hoikka rakenne, hyvät lihakset ja vahva luusto. Urosten säkäkorkeus on 47–50 cm.

## Luonne ja käyttäytyminen
Segugio cravin on arka ja varautunut eikä hössötä. Työskennellessään se on dynaaminen, innokas ja väsymätön ja se voi työskennellä millaisella maaperällä tahansa. Sen etsiessä riistaa liike on kevyttä, energistä, helppoa ja vaihtelevaa ravia jossa on mukana hieman laukkaa. Se seuraa tuoksuja tunnollisesti eikä tuhlaa aikaa epävarmoihin hajujälkiin. Koira osoittaa oma-aloitteisuutta ja ratkaisukykyä. Se ilmoittaa löytämästään eloisilla hännänliikkeillä jotka osuvat lonkkiin ja korkealla, terävällä äänellä. Se voi työskennellä yksin tai pareissa.

## Alkuperä
Segugio cravin on mahdollisesti tulos italialaisten ajokoirien välisestä risteytyksestä, kuten esimerkiksi apenniinienajokoiran pienen, lyhytkarvaisen *ciaplen*-muunnoksen. Aiemmin Piemonten kukkuloiden metsästäjät kasvattivat rotua. Tarkka valinta johti äärimmäisen lahjakkaaseen ja älykkääseen ajokoiraan. Nykyisin vain hyvin harvoja puhtaita yksilöitä on jäljellä.

*SIPS*, Italian Ajokoira-Järjestö on luonut asiantuntijakomitean saavuttaakseen *pienelle italialaiselle ajokoiralle* (*Piccolo Lepraiolo Italiano*) virallisen hyväksynnän rotuna ja luodakseen rotumääritelmän. Paras esimerkki pienistä italialaisista ajokoirista on segugio cravin.

## Aiheesta muualla
*Segugio cravin -kuvia

## Käännös
Vaalajärvi

**Vaalajärvi** on Sodankylän kunnassa sijaitseva kylä. 
Se sijaitsee 17 kilometriä Sodankylästä länteen, Kittilään johtavan kantatie 80:n varressa. Matkaa Kittilään on 69 kilometriä. Kylässä on seurantalo, jalkapallokenttä ja kunnan vuokra-asuntoja. Vaalajärven koulu lakkautettiin vuonna 2023. Kylän asukasluku on 286. Kylässä sijaitsee myös samanniminen järvi. Kylän alueella on melontareitti Vaalajärvi–Vaalajoki–Jeesiöjoki–Kitinen.

## Lähteet

## Aiheesta muualla
* 
*
The Remixes (Mariah Careyn albumi)

**The Remixes** on yhdysvaltalaisen pop- ja R&B-laulajan Mariah Careyn neljäs kokoelma-albumi ja ensimmäinen remix-albumi. Albumi julkaistiin Yhdysvalloissa 14. lokakuuta 2003 ja se koostuu joistakin Careyn uran laulujen remix-versioista. *The Remixes* -albumi koostuu kahdesta cd:stä, joista ensimmäinen sisältää club-remix-versioita ja toinen laulujen hip hop -remix-versioita, tosin viisi cd 2:lla olevista kappaleista ei ole remix-versioita.

Albumi oli Billboardin Top Electronic Albums -listan kärjessä kahdeksan viikon ajan ja sitä myytiin Yhdysvalloissa ensimmäisen viikon aikana 40 697 kappaletta. Se sijoittui myös Billboard 200 -listan sijalle 26 ja vietti listalla kokonaisuudessaan viisi viikkoa.

## Raidat
### <small>CD 1 (House mixes)</small>
# "My All" (Morales "My" Club Mix) 7:10
# "Heartbreaker/If You Should Ever Be Lonely" (Junior's Heartbreaker Club Mix) 10:18
# "Fly Away (Butterfly Reprise)" (Fly Away Club Mix) 9:50
# "Anytime You Need a Friend" (C+C Club Version) 10:54
# "Fantasy" (Def Club Mix) 11:17
# "Honey" (Classic Mix) 8:06
# "Dreamlover" (So So Def Club Mix) 10:44
# "Emotions" (12" Club Mix) 5:50
# "Through the Rain" (HQ2 Radio Edit) 4:08

### <small>CD 2 (Hip hop mixes)</small>
# "Fantasy" (Bad Boy Remix feat. Ol' Dirty Bastard) 4:52
# "Always Be My Baby" (Mr. Dupri Mix feat. Da Brat & Xscape) 4:40
# "My All/Stay Awhile" (So So Def Remix feat. Lord Tariq & Peter Gunz) 4:44
# "Thank God I Found You" (Make It Last Remix feat. Joe & Nas) 5:09
# "Breakdown" (feat. Krayzie Bone & Wish Bone) 4:44
# "Honey" (So So Def Remix feat. Da Brat & Jermaine Dupri) 5:12
# "Loverboy"  (Remix feat. Da Brat, Ludacris, Shawnna & Twenty II) 4:31
# "Heartbreaker" (Remix feat. Da Brat & Missy Elliott) 4:38
# "Sweetheart" (feat. Jermaine Dupri) 4:22
# "Crybaby" (feat. Snoop Dogg) 5:21
# "Miss You" (feat. Jadakiss) 5:09
# "The One" (So So Def Remix feat. Bone Crusher) 4:38
# "I Know What You Want" (Radio Version feat. Busta Rhymes & Flipmode Squad) 4:12
# "All I Want for Christmas Is You" (So So Def Remix feat. Bow Wow & Jermaine Dupri) 3:44
R3

**R3** voi viitata muun muassa seuraaviin:

* R3, polttomoottori, jossa on kolme sylinteriä rivissä
* R3, ralliautoilun R-ryhmässä
* R3 eli Ågestan ydinvoimala Ruotsissa
* \mathbb{R}^3, kolmiulotteinen euklidinen avaruus
R2

**R2** voi viitata muun muassa seuraaviin:

* R-2, neuvostoliittolainen ohjus
* R2, ruotsalainen tutkimusydinreaktori
* \mathbb{R}^2, kaksiulotteinen euklidinen avaruus
* R2, ralliautoilun R-ryhmässä
* Jaguar R2, automalli
St John’s College (Oxford)

**St John’s College** on yksi Oxfordin yliopiston 38 collegesta. Sen perusti vuonna 1555 Sir Thomas White, rikas lontoolainen kauppias.

St John’s College on nimetty Johannes Kastajan mukaan, toisin kuin Cambridgen yliopiston St John’s College, joka on nimetty evankelista Johanneksen mukaan.

## Kuuluisia alumneja
*Tony Blair, Yhdistyneen kuningaskunnan pääministeri
*Edmund Campion, katolinen marttyyri
*Robert Graves, kirjailija
*Jethro Tull, maanviljelystieteen pioneeri
*Stephen Wolfram, matemaatikko

## Lähteet

## Aiheesta muualla
Kasvatuksellisesti näkeväksi

**Kasvatuksellisesti näkeväksi. Sivistyksellinen kasvatusajattelu tässä ajassa** on Juha Suorannan kirjoittama tietokirja kasvatuksesta. Teos on julkaistu alun perin 1997 ja uudistettu 2000. Kirjassaan hän sanoo suomalaisen koulutusjärjestelmän olevan muodollisesti huippuluokkaa, mutta sen kehittämiseltä vain harvat ovat ehtineet pohtia länsimaisen sivistyshistorian keskeisiä kysymyksiä kasvatuksen etiikasta, kasvatuksen itseisarvoista ja kasvatuksen tutkimuksen päämääristä. 

Niiden sijaan Suorannan pinnallisena pitämä koulutuskeskustelu on aaltoillut milloin koulutuksen arvioinnissa, milloin "tietoyhteiskunnassa" tai muissa epäolennaisuuksissa, ja on miltei kokonaan unohdettu kysyä, mikä kasvatuksessa on todella merkittävää, kun kasvatusfilosofeina esittäytyvät poliitikkojen tilaamat konsulttifilosofit.

Kirjoittaja vaatii, että kasvattajien olisi tiedostettava, millaista kasvatusajattelua tällainen aika synnyttää. Suomalaiset ovat kouluttautuneet ja hankkineet kansainvälistä mainetta teknisellä tieto-taidollaan, mutta välineellinen koulutus on tuottanut tekijän käsityksen mukaan lähinnä sivistymättömiä asiantuntijoita ja johtanut kohti hallitsematonta asiantuntijayhteiskuntaa. 

Suoranta pohtii kirjassaan näille tendensseille vastaista *sivistyksellisen kasvatusajattelun* mahdollisuutta, jottei kasvatus ja koulutus typistyisi vain valmiiden ajatusten markkinoinniksi, vaan se sisältäisi myös toivon, sivistyksen ja ajattelun mahdollisuudet. Hän esittää haasteita ja ehdotuksia kasvatuksellisen näkemisen taitoon ja luonnostelee suunnitelman kasvatuksesta, joka perustuisi muuhun kuin koulutuksen välineelliseen markkina-arvoon. Suoranta kirjoittaa, "ettei kasvatusta pidä amputoida irti yhteiskunnallisista suhteistaan, vaan nähdä se yhteiskunnallisten suhteiden tiivistymänä ja risteytysasemana".

Kirjan esipuheen on kirjoittanut Kari Uusikylä ja jälkisanat Tuukka Tomperi. 

## Aiheesta muualla
* Kasvatuksellisesti näkeväksi e-kirjana
Last Saturday In Gaza / Wendy

**Last Saturday In Gaza / Wendy** on Jann Wilden kaksoissingle. Se julkaistiin 5. huhtikuuta 2010 ja oli ensimmäinen albumilta Don't Play With The Flame On Your Hand julkaistu single.

## Kappalelista

# Last Saturday in Gaza
# Wendy

## Muusikot

* Jann Wilde – laulu, kitara, basso, koskettimet, rummut
* Robin Savage – kitara
* Dean Martini – kitara, laulu
* Kaide Luukkonen – koskettimet/laulu
* Johannes Laitila – rummut
Grand Theft Auto: London 1961

**Grand Theft Auto: London 1961** on Rockstar Canadan kehittämä ja julkaisema lisäosa peliin *[[Grand Theft Auto: London 1969]]* ja se on ''Grand Theft Auto'' -pelisarjan kolmas osa. Edeltäjänsä tavoin peli käyttää samaa 
pelimoottoria kuin ensimmäinen *[[Grand Theft Auto]]* ja nimensä mukaisesti peli sijoittuu vuoden 1961 Lontooseen.

## Lähteet
Petr Svoboda (täsmennyssivu)

**Petr Svoboda** on seuraavien henkilöiden nimi:

* Petr Svoboda, tšekkiläinen vuonna 1966 syntynyt jääkiekkoilija
* Petr Svoboda, tšekkiläinen vuonna 1980 syntynyt jääkiekkoilija
* Petr Svoboda, tšekkiläinen yleisurheilija
Julia Gillard

**Julia Eileen Gillard** (s. 29. syyskuuta 1961 Barry, Wales, Yhdistynyt kuningaskunta) on australialainen poliitikko, joka toimi Australian työväenpuolueen puheenjohtajana vuodesta 2010 vuoteen 2013 ja Australian pääministerinä niin ikään vuosina 2010–2013.

## Pääministeriksi
Gillardista tuli Australian ensimmäinen naispääministeri 24. kesäkuuta 2010 Kevin Ruddin jouduttua luopumaan tehtävästään. Tätä ennen Gillard toimi Kevin Ruddin hallituksen varapääministerinä vuodesta 2007 alkaen. Gillard on tullut valituksi Australian parlamenttiin Lalorin vaalipiirin edustajana vuosien 1998, 2001, 2004, 2007 ja 2010 vaaleissa.

## Vaalit 2010
Alle kuukausi pääministeriksi nousemisensa jälkeen Gillard sai kenraalikuvernööri Quentin Brycelta pyytämänsä luvan hajottaa liittovaltion parlamentin ja määrätä parlamenttivaalit pidettäviksi 21. elokuuta 2010. Vaalikampanjan aikana Gillard ilmoitti kannattavansa Australian valtiomuodon muuttamista tasavallaksi kuningatar Elisabet II:n jälkeen.

Vuoden 2010 tasaväkisissä parlamenttivaaleissa kumpikaan suurista puolueista ei saavuttanut riittävää määrää paikkoja edustajainhuoneessa voidakseen muodostaa hallituksen yksinään. Gillard sai kuitenkin jatkaa pääministerinä vaalien jälkeen, kun vihreiden kansanedustaja Adam Bandt ja kolme sitoutumatonta kansanedustajaa Andrew Wilkie, Rob Oakeshott ja Tony Windsor ilmoittivat tukevansa Gillardin hallitusta. Sitoutumattomien ja vihreiden tuki nosti hallitusta tukevien kansanedustajien paikkamäärän tarvittavaan 76:een, kun parlamentin alahuoneessa on yhteensä 150 edustajaa. Gillardia tukeneet sitoutumattomat mainitsivat tukensa syiksi muun muassa valokaapeleihin perustuvan kansallisen laajakaistaverkkohankkeen ja työväenpuolueen ilmastonmuutospolitiikan.

## Politiikka
Gillardin hallituksen ajama hiilivero hyväksyttiin Australian parlamentissa 8. marraskuuta 2011. Uuden lain myötä noin 500 eniten hiilidioksidipäästöjä tuottavaa australialaista yritystä alkoi maksaa veroa hiilidioksidipäästöistä heinäkuusta 2012 alkaen. Veron suuruus on 23 Australian dollaria tonnilta, ja hallitus suunnittelee tukitoimia, kuten verohelpotuksia ja sosiaaliturvan parannuksia, kompensoidakseen kuluttajille osan hiiliveron aiheuttamasta kustannusten noususta. Oppositio arvosteli Gillardia vaalilupauksen pettämisestä, sillä ennen vuoden 2010 vaaleja Gillard oli luvannut, ettei hänen hallituksensa tule esittämään hiilidioksidiveroa.

## Kunnianosoituksia

*  Australian ritarikunta (Australia, 2017)

## Lähteet

## Aiheesta muualla

* Julia Gillardin viralliset kotisivut Australian parlamentissa 
* Julia Gillardin esittely Australian työväenpuolueen kotisivulla
Wendy

**Wendy** on englanninkielinen naisen etunimi. Alun perin nimen on arveltu johtuneen kymrinkielisestä nimestä *Gwendolen* tai muista nimistä , joihin sisältyy sama kymrin kielen *valkoista*, *vaaleaa* tai *siunattua* tarkoittava sana *gwen*. Nimi tuli kuitenkin yleisemmin käyttöön vasta 1900-luvulla J. M. Barrien teoksen *[[Peter Pan]]* vaikutuksesta, jossa esiintyy sen niminen tyttö (suomennoksessa Leena). Barrie muodosti nimen omaperäisesti muunnoksena englannin kielen *ystävää* tarkoittavasta sanasta *friend*. Nimen muunnelmia ovat *Wendi* ja *Wenda*.

Suomessa nimi Wendy on annettu vuoden 2025 heinäkuuhun mennessä noin 160 henkilölle.

## Tunnettuja Wendy-nimisiä

* Wendy Barrie (1912–1978), brittiläinen näyttelijä
* Wendy Boglioli (s. 1955), yhdysvaltalainen uimari ja olympiavoittaja
* Wendy Bruce (s. 1973), yhdysvaltalainen telinevoimistelija
* Wendy Carlos (s. 1939), yhdysvaltalainen elektronisen musiikin esittäjä ja säveltäjä
* Wendy Craig (s. 1934), brittiläinen näyttelijä
* Wendy Fitzwilliam (s. 1972), trinidadtobagolainen Miss Universum 1998
* Wendy Hiller (1912–2003), englantilainen näyttelijä
* Wendy Holdener (s. 1993), sveitsiläinen alppihiihtäjä, olympiavoittaja ja maailmanmestari
* Wendy Hughes (1952–2014), australialainen näyttelijä ja käsikirjoittaja
* Wendy Lawrence (s. 1959), yhdysvaltalainen avaruuslentäjä, laivaston upseeri, insinööri ja helikopterilentäjä
* Wendy Lawson (s. 1952), australialainen psykologi ja tietokirjailija, autismin tutkija
* Wendy Melvoin (s. 1964), yhdysvaltalainen kitaristi, laulaja ja lauluntekijä
* Wendy Pini (s. 1951), yhdysvaltalainen sarjakuvapiirtäjä
* Wendy Wasserstein (1950–2006), yhdysvaltalainen näytelmäkirjailija
* Wendy Williams (s. 1964), yhdysvaltalainen radio- ja televisiojuontaja ja kirjailija
* Wendy O. Williams (1949–1998), yhdysvaltalainen punkmuusikko
* Wendy Wilson (s. 1969), yhdysvaltalainen poplaulaja, Wilson Phillips -yhtyeen jäsen

## Wendy taiteilijanimenä

* Wendy, oik. *Shon Seung-wan* (s. 1994), eteläkorealainen laulaja

## Kuvitteellisia Wendyjä

* Wendy, suom. *Leena*, hahmo J. M. Barrien kirjassa *[[Peter Pan]]*
* Wendy O. Koopa, pelihahmo Mario-pelisarjassa
* Wendy Wu, päähenkilö John Laingin ohjaamassa samannimisessä nuortenelokuvassa

## Nimen muita merkityksiä

* Wendy, Jann Wilden kappale kaksoissinglellä *[[Last Saturday In Gaza / Wendy]]*
* 2993 Wendy, päävyöhykkeen asteroidi
* Wendy and the Refugee Neverland, helsinkiläinen indie rock -yhtye ja siitä kertova elokuva
* Wendy’s, yhdysvaltalainen pikaruokaketju.

## Lähteet
Lännen maat

**Lännen maat** (The Western Lands, 1987) on William S. Burroughsin myöhäistuotantoon kuuluva romaani. Kirjan on suomentanut Elina Koskelin ja kustantanut Kustannusosakeyhtiö Sammakko (2010). Lännen maat on itsenäinen päätös niin kutsutun Punaisen yön trilogialle. Trilogiaan kuuluvat myös Punaisen yön kaupungit (Cities of the Red Night, 1981) sekä 
Kuolleitten katujen paikka (The Place of the Dead Roads, 1983. 
Lännen maat perehtyy egyptiläisten kuolemanjälkeiseen elämään. Kirja seuraa egyptiläisen kirjuri Nefertin matkaa Kuolleitten valtakunnan läpi.

## Lähteet

## Aiheesta muualla
* Hannu Waarala: Kuolleitten katujen paikka  Keskisuomalainen 27.7.2009
* Jukka Petäjä: On oltava helvetissä nähdäkseen taivaan . Helsingin sanomat 18.7.2010.
Number 1’s (Mariah Careyn albumi)

**#1's** on yhdysvaltalaisen laulajan Mariah Careyn toinen kokoelma-albumi, joka julkaistiin Euroopassa 16. marraskuuta 1998. Albumi koostuu Careyn ensimmäisistä Billboard Hot 100 -listan sijalla yksi olleista kappaleista, sekä muutamista uusista lauluista. Itse albumi oli Billboard 200 -albumilistan sijalla viisi, ja sitä myytiin viisinkertaista platinaa.

*#1's* sai kriitikoilta pääasiassa hyviä arvosteluja. Muun muassa albumille 4,5 tähteä viidestä antanut Allmusic sanoi albumin olevan viihdyttävä ja johdonmukainen, mutta kirjoitti myös, että uudet laulut ovat hyviä, mutteivät erityisen mieleenpainuvia. *Popular Music and Society Magazine* luonnehti albumin lauluja tarttuviksi ja koukuttaviksi, sekä totesi *#1's*-albumin tekevän jälleen kerran selväksi, että Carey on todella lahjakas vokalisti. *Entertainment Weekly* taas kirjoitti albumin esittelevän Careyn vaisuja, tasaisia lauluja, ja että kuultuaan niitä radiosta kuukausien ajan, ne ovat mukiinmeneviä, mutta että yhdessä ne ovat kuin mailinpituinen hissimatka. Amy Linden LAUNCHcastistä totesi, että vaikka kyseiset laulut saattavatkin olla myydyimpiä kappaleita, ne eivät silti välttämättä ole Mariahin parhaimpia lauluja.

Puolivälissä vuotta 1998, kun Carey työskenteli projektinimeltään *[[Glitter (elokuva)|All That Glitters]]* -elokuvan ja sen soundtrackin parissa, hän kertoi, ettei palaisi studioon ennen kuin projekti olisi valmis. Sony Musicin, Columbia Recordsin emoyhtiön, johtajat halusivat hänen kokoavan greatest hits -kokoelma-albumin kaupallisesti suosiollista lomakautta varten ja Carey, jolla ei ollut aikaa palata äänitysstudioon, suostui. Koska hän oli siihen mennessä ehtinyt julkaista tarpeeksi *Billboard Hot 100* -listan kärjessä olleita kappaleita, niistä koottiin albumi. Carey kertoi pyytäneensä Sony Musicia ja Columbia Recordsia olla nimeämättä albumia greatest hits -kokoelmaksi, koska hänestä itsestään tuntui, että tehdyn kokoelman ja perinteisen greatest hits -kokoelman välille tulisi tehdä ero. Carey kertoikin MTV:lle, että *#1's* ei ole greatest hits -kokoelma, vaan kokoelma listaykkösinä olleista lauluista.

## Raidat
# "Sweetheart" (feat. Jermaine Dupri) 4:25
# "When You Believe" (feat. Whitney Houston) 4:36
# "Whenever You Call" (feat. Brian McKnight) 4:23
# "My All"  3:52
# "Honey" 5:00
# "Always Be My Baby" 4:20
# "One Sweet Day" (feat. Boyz II Men) 4:42
# "Fantasy" (Bad Boy Remix feat. Ol' Dirty Bastard) 4:54
# "Hero" 4:20
# "Dreamlover" 3:54
# "I'll Be There" (feat. Trey Lorenz) 4:25
# "Emotions" 4:10
# "Someday" 4:07
# "Love Takes Time" 3:49
# "Vision of Love" 3:31
# "I Still Believe" 3:56
# "Without You" 3:35
# "Theme from Mahogany (Do You Know Where You're Going To)" 3:47
# "All I Want for Christmas Is You" 4:01
Badou Ezzaki

**Badou Ezzaki** (, s. 2. huhtikuuta 1959 Sidi Kacem) on marokkolainen jalkapallovalmentaja ja entinen maalivahti. Toukokuusta 2014 lähtien hän on toiminut Marokon jalkapallomaajoukkueen päävalmentajana.

Hänet valittiin vuonna 1986 Afrikan vuoden jalkapalloilijaksi.

## Pelaajaura
Ezzaki pelasi pääosan uranstaan kotimaassaan Marokossa AS Saléssa ja Wydad Casablancassa. Tuolloin hän saavutti menestystä Wydad Casablancan riveissä voittamalla Marokon cupin vuosina 1979 ja 1981, sekä Marokon mestaruuden vuonna 1986. Samalla hänet valittiin Afrikan vuoden jalkapalloilijaksi. Menestys vuosien jälkeen Ezzaki siirtyi Espanjaan Mallorcaan, jossa hän vietti kuusi kautta. Ezzaki palasi kaudeksi 1992–1993 kotimaahansa FUS de Rabatin joukkueeseen.

Ezzaki pelasi myös Marokon maajoukkueessa ja oli maansa ykkösvahtina vuoden 1986 MM-kisoissa, jossa hän pelasi kaikki neljä ottelua.

### Saavutukset
* Marokon mestaruus: 1986
**Hopeaa: 1980, 1982
* Marokon cup: 1979, 1981
* Mohamed V Cup: 1979

## Valmennusura
Ezzaki aloitti valmentamisen heti pelaajauransa päätyttyä vuonna 1993 toimiessaan vanhan seuransa FUS de Rabatin valmentajana. Ensimmäisen kerran hän saavutti menestystä valmentaessaan toista kertaa Wydad Casablancaa vuosina 1998–2000, tuona aikana joukkue tuli toiseksi CAF Cupissa hävittyään loppuottelussa ES Sahelille. Samalla Ezzaki johdatti joukkueensa Marokon pääsarjassa toiseksi kaudella 1999–2000. Kauden päätteeksi hän jätti seuran ja valmensi hetken aikaa Kawkab Marrakechia ennen siirtymistään Maghreb Fezin päävalmenjaksi kaudeksi 2001–2002. Joukkue pääsi aina Marokon cupin loppuotteluun asti, jossa se kuitenkin hävisi Raja Casablancalle.

Kohtuullisen menestyksen myötä Marokon jalkapalloliitto päätti palkata Ezzakin Marokon maajoukkueen uudeksi päävalmentajaksi Humberto Coelhon tilalle, jonka valmennuksessa Marokko jäi vuoden 2002 Afrikan kisoissa alkulohkoon. Ezzaki sen sijaan onnistui valmentamaan Marokon vuoden 2004 Afrikan kisoihin, jossa se pääsi aina loppuotteluun asti, mutta hävisi loppuottelussa isäntämaa Tunisialle. Ezzaki jatkoi vielä Marokon valmentajana vuoden 2005 aikana, mutta hänet korvattiin Philippe Troussierilla.

Kaudeksi 2006–2007 Ezzaki palasi valmennustehtäviin toisen kerran Kawkab Marrakechin luotsiksi. Sittemmin hän oli kahden kauden verran Wydad Casablancan valmentajana vuosina 2008–2010. Viimeisellä kaudellaan Ezzaki oli saavuttaa ensimmäisen Marokon mestaruutensa valmentajana, mutta erosi tehtävästään kolme kierrosta ennen kauden päätöstä.

Toukokuussa 2014 Ezzaki palasi Marokon maajoukkueen päävalmentajaksi. 

### Saavutukset
* CAF Cup
**Hopeaa: 1999
* Marokon mestaruus: 2009
**Hopeaa: 2000
* Marokon cup: 1998
**Hopeaa: 2002
* Afrikan-mestaruuskilpailut
**Hopeaa: 2004
* Arabian Mestarien liiga
**Hopeaa: 2009

## Lähteet
Östen Undén

**Bo Östen Undén** (25. elokuuta 1886 Karlstad, Värmlannin lääni – 14. tammikuuta 1974) oli ruotsalainen lakimies ja poliitikko. 

Vuosina 1917–1920 hän oli valtioneuvos ja myös 1932–1936. Oikeusministerinä hän oli 1920, ulkoasiainministerinä 1924–1926 ja 1945–1962. Ruotsin valtiopäivillä hän istui vuosina 1934–1965.

Vuonna 1946 hän oli Ruotsin vt. pääministerinä vajaan viikon ajan Per Albin Hanssonin kuoleman jälkeen kunnes Tage Erlander valittiin uudeksi pääministeriksi.

## Lähteet

* Adler-Karlsson, Gunnar: *Funktionssocialism*. 1967.
* Erlander, Tage: *Samtal med Arvid Lagercrantz, 1960-talet*, s. 185. Stockholm 1982.
* Rydbeck, Olof: *I maktens närhet*. 1990.
* Undén, Östen: *Anteckningar I–II*. Utgivna genom Karl Molin för Kungl. Samfundet för utgivande av handskrifter rörande Skandinaviens historia.
* Willers, Uno: "Undén, Östen", *Svenska män och kvinnor, del 8*. Stockholm 1955.

## Kirjallisuutta
* 
*
Luettelo Kotkan julkisista taideteoksista ja muistomerkeistä

**Luettelo Kotkan julkisista taideteoksista ja muistomerkeistä** sisältää Kotkan kaupungin alueella sijaitsevat patsaat, veistokset, maalaukset ja muistomerkit. Muistolaatat ovat omana kappaleenaan.

Kotkaan yhdistettiin Haapasaari (1974) sekä Karhulan kauppala ja Kymin kunta (1977).

## Kotkan julkisista taideteoksista ja muistomerkeistä

Kotkan vanhin muistomerkki on vuonna 1896 Langinkoskella paljastettu keisari Aleksanteri III:n muistokivi. Kiveen upotetussa laatassa on teksti: "Rauhanrakentaja Aleksanteri III nautti täällä lepoa ja wiihdytystä turvissa uskollisen kansan 1888–1894. Kymiläiset, kotkalaiset pystyttivät muistotaulun." Suomen sisällissodan aikana muistokiveen ammuttiin ja laatta yritettiin irrottaa. Teon jäljet on säilytetty. 

Emil Wikströmin *[[Tukinuittaja]]* on alun perin kipsiveistos vuodelta 1890. Veistos toteutettiin Kotkassa jälkivaloksena ensin Sibeliuksenpuistoon vuonna 1952. Veistos siirrettiin kolme vuotta myöhemmin Hovinsaarelle Kotkan sisääntulotien varrelle. Vuonna 2001 veistos siirrettiin Hovinsaarella Kotkan vanhan sisääntulotien toiselle puolelle Hovinsaaren rantapuistoon ja vuonna 2014 Karhulaan Jokipuistoon.

Kotkan teoksista sijainniltaan erikoinen on Aarno Ruusuvuoren suunnittelema *Pro Patria* -muistomerkki kaukana Suomenlahdella Haapasaaressa. Sodanjälkeisessä miinanraivauksessa henkensä menettäneiden muistomerkki paljastettiin vuonna 1961.

Radiotekniikan uranuurtajalle, fyysikko ja keksijä Alexandr Stepanovitš Popovin nimelle on omistettu Kotkassa kaksi muistolaattaa sekä Isopuistossa sijaitseva D.B.Rjabitshevin harmaaseen graniittiin veistämä rintakuva (1970).  

Suomessa on kaksi julkista Leninin patsasta, joista toisen, *[[Leninin patsas (Kotka)|Leninin rintakuvan]]*, veisti Kotkaan virolainen Matti Varik vuonna 1979. Vuonna 1995 teoksen lähellä paljastettiin puolalaisen kuvanveistäjä Krzysztof Bednarskin pronssiveistos *[[Leninin patsas (Kotka)#Leninin puuttuva käsivarsi|Leninin puuttuva käsivarsi]]*.

Kotkan seinämaalauksia ovat muun muassa Martti Aihan *Meridiem* (2008), venäläisen taiteilijaryhmä Petro Slak Aestheticsin *Objects of Nature* (2014) sekä Jussi Drockilan ja Ekaterina Montosen *Arto Tolsa -areenan seinämaalaus* (2016).

Kotkan veistospromenadi sijaitsee kaupungin keskustassa Kotkansaarella ja sisältää pääosin suomalaisten nykykuvanveistäjien teoksia. Alun perin veistoskokonaisuus oli nimeltään Veistospuisto, jolloin lähes kaikki teokset olivat Keskuskadun vierellä kulkevassa lehmusbulevardissa. Teoskokonaisuus nimettiin veistospromenadiksi vuonna 2010, jolloin teoksia alettiin sijoittaa kaupungin muille kaduille ja puistoihin. Veistospromenadiin kuuluu nykyisin myös sisätiloissa Kauppakeskus Pasaatissa sijaitseva teos. Myös Kotkan Sapokan vesipuistossa on merkittävä veistoskokoelma. Puistossa on toistakymmentä Hannele Kylänpään vuosina 2007–2010 pystytettyä eläinaiheista veistosta.

## Taideteokset ja muistomerkit
 Luetteloissa on 162 kohdetta.

}
| 
|
| 
-->
|}

## Muistolaatat

## Julkisilta paikoilta poistetut ja tuhoutuneet teokset

## Lähteet

## Aiheesta muualla

*Kaakko135-sivu, jossa Kotkan patsaat kartalla
Riitta Nikula

**Riitta Kaarina Nikula** (o.s. **Kyttä**; s. 15. maaliskuuta 1944 Lahti) on suomalainen professori emerita ja Helsingin yliopiston taidehistorian dosentti.

Nikula on taidehistorioitsija ja arkkitehtuurin tutkija. Hän väitteli tohtoriksi Helsingin yliopistossa vuonna 1981 aiheenaan Helsingin Töölön arkkitehtuuri. Nikula on toiminut Suomen rakennustaiteen museon tutkimuspäällikkönä vuosina 1988–1994 ja Helsingin yliopiston taidehistorian professorina 1994–2007. Nikula on erikoistunut suomalaisen kaupunkiarkkitehtuurin tutkimukseen, ja hän on myös johtanut taidehistorian naistutkimusprojektia 1985–1990.

Vuonna 2015 Nikula sai Suomen tietokirjailijat ry:n myöntämän Tietokirjailijapalkinnon.

Nikulan isä oli kaupunginjohtaja ja ministeri Harras Kyttä. Nikula oli naimisissa entisen oikeuskanslerin ja oikeusministerin Paavo Nikulan kanssa vuodesta 1967. Nikulalla on kolme lasta, Jone (s. 1970), Stuba (s. 1972) ja Nuutti (s. 1978).

## Julkaisuja
* Nikula, Riitta, *Suomalainen rivitalo, työväenasunnosta keskiluokan unelmaksi.* Helsinki: SKS, 2014. 
* Nikula, Riitta, *Focus on 20th century architecture and town planning. Collected papers by Riitta Nikula*. SRM, 2006.
* Nikula, Riitta, *Suomen arkkitehtuurin ääriviivat,* Helsinki: Otava, 2005.
* Nikula, Riitta (toim.), *Sankaruus ja arki. Suomen 50-luvun miljöö.* SRM, 1994.
* Nikula, Riitta, *Rakennettu maisema. Suomen arkkitehtuurin vuosisadat.* Helisinki: Otava, 1993.
* Nikula, Riitta, *Armas Lindgren 1874–1929 - Arkkitehti - architect*. SRM, 1988.
* 

## Lähteet

## Aiheesta muualla
* 
* Riitta Nikula 375 humanistia -sivustolla 13.12.2015, Helsingin yliopiston humanistinen tiedekunta.
Post-it

**Post-it** on liimattava paperiarkki, joita myydään kuution muodossa. Tavallisin Post-it-lappu on keltainen ja neliön muotoinen, mutta muitakin värejä ja malleja löytyy. 

Post-it-lappu keksittiin Yhdysvalloissa vuonna 1974, ja niiden laajamittainen myynti aloitettiin 1980. Idean takana ovat Spencer Silver ja Arthur Fry 3M-yhtiöstä.

Nykyään samantapaisia muistilappuja (viestilappuja) saa muiltakin valmistajilta.

## Lähteet

## Aiheesta muualla
Fredrik von Otter

**Fredrik Wilhelm von Otter** (11. huhtikuuta 1833 Fägre, Törebodan kunta – 9. maaliskuuta 1910 Karlskrona) oli ruotsalainen meriupseeri ja poliitikko, joka oli Ruotsin pääministerinä 1900–1902.

Otter syntyi Fimmerstan kartanossa Törebodassa Länsi-Götanmaalla ja kuului rikkaaseen aatelisperheeseen. 17-vuotiaana hänestä tuli meriupseeri Ruotsin laivastossa. Vuosina 1857–1861 hän oli Englannin laivastossa, jossa hän otti osaa sotaan merirosvoja vastaan Kiinan merellä. Hän myös osallistui *Sofia*-laivan komentajana Adolf Erik Nordenskiöldin vuoden 1868 Huippuvuorten-matkaan, jonka päämääränä oli Pohjoisnavalle pääsy. 

Vuosina 1874–1880 hän oli meriministerinä, Abraham Leijonhufvudin jälkeen, De Geerin hallituksessa. Vuosina 1891–1899 hän istui ensimmäisessä kamarissa ja vuosina 1900–1902 toisessa.

Erik Gustaf Boströmin eron jälkeen 1900 von Otterista tuli pääministeri kahdeksi vuodeksi. Hänen aikana Ruotsi sai asevelvollisuuden. 

Von Otter kuoli Karlskronassa 9. maaliskuuta 1910.  Hänet on haudattu Norra begravningsplatsenin hautausmaalle. 

## Lähteet
**Nordisk Familjebok* 20 (1914) 1093 ff

### Viitteet
Axel Pehrsson-Bramstorp

**Axel Alarik Pehrsson-Bramstorp**, ennen **Axel Alarik Pehrsson** (19. elokuuta 1883 Öja, Malmöhusin lääni – 19. helmikuuta 1954 Lilla Isie) oli ruotsalainen poliitikko.

Bramstorp oli maalainen Skånesta, ja hän oli Ruotsin pääministerinä muutaman kuukauden 1936. Vuonna 1937 hän lisäsi maalaispaikan nimen sukunimeensä, Bramstorp. Jo vuonna 1929 hänet valittiin eduskuntaan. Hän oli maalaisliiton puheenjohtajana vuosina 1934–1949. 

Bramstorpin hallitus kaatui jo muutaman kesäkuukauden jälkeen, ja siksi sitä kutsutaan *"lomahallitukseksi"*. Per Albin Hanssonin hallituksessa hän oli maatalousministerinä.

## Lähteet
*Axel Pehrsson-Bramstorp: *Per Albin. Vännen, arbetskamraten, hedersmannen*. Medéns Förlag 1948
* J. Bjärsdal, *Bramstorp: Bondeledare, kohandlare, brobyggare* (1992)
*Lotta Gröning: *Pehrsson-Bramstorp*, i serien *Sveriges statsminministrar under 100 år*, Bonniers 2010,
Piilottajan päiväkirja

**Piilottajan päiväkirja** on Tampereen yliopiston aikuiskasvatuksen professorin Juha Suorannan pamfletti, jossa hän kertoo, kuinka hän auttoi alkujaan Afganistanista lähtenyttä pakolaista Ashraf Sahilia, joka hakee turvapaikkaa Suomesta. Kirja ilmestyi 2010, ja sen ovat kustantaneett Into ja Like.

Sahil pakeni perheensä kanssa Pakistaniin, josta perhe lähetti pojan eteenpäin Iraniin. Sieltä hän jatkoi Turkin kautta Kreikkaan ja halki Euroopan Suomeen kesällä 2008. Puolen vuoden kuluttua häntä oltiin karkottamassa Suomesta. Suoranta sai sähköpostitse avunpyynnön. Hän piilotteli Sahilia tyhjilleen jääneessä isoisänsä asunnossa. Myöhemmin Sahil on päässyt opiskelemaan elektroniikka-asentajaksi ja odottaa turvapaikkahakemuksen käsittelyä. Ellei turvapaikkaa myönnetä, hän voi hakea oleskelulupaa opiskelupaikan vuoksi.

Kirja on päiväkirjan muodossa kuvaus niistä tilanteista ja ongelmista, joihin Suoranta joutui muutaman kuukauden auttamisajanjakson aikana. Hän kuvaa myös omia tuntojaan ja piilottelijoiden arkea. Piilottajan päiväkirjaa on pidetty osoituksena arjen aktivismista ja "vastademokratiasta", jolla tekijä politisoi turvapaikanhauan käytännöt ja "sen pirullisen dilemman, minkä turvapaikanhakija Suomessa joutuu
kohtaamaan".

## Kirjan arvioita

Anu Hirsiaho kiinnittää arviossaan huomiota puheiden ja tekojen ristiriitaan maahanmuuttoasioissa: "Meillä on maa täynnä monikulttuurisuuden ja maahanmuuttopoliittisten kysymysten asiantuntijoita. Joskus tuntuu, että 'puhuvia päitä' on enemmän kuin maahanmuuttajia." Suoranta on sattuman pakosta tullut muuksi kuin puhuvaksi pääksi ja siirtynyt tekojen puolelle. Yhtäällä kirja "on kirjoitettu niin arkisesta, maltillisesta ja tolkullisesta näkökulmasta, ettei siitä löydy reposteltavaa. Uskoisin, että se tulee elämään omaa elämäänsä monenlaisten lukijoiden arjessa ja inspiroi muitakin toimimaan rohkeasti." Toisaalla siinä on "keski-ikäinen kirkosta eronnut professori jokseenkin rähmällään elämän perimmäisten kysymysten äärellä".

## Lähteet

## Aiheesta muualla
* Ahtela, ﻿Saako turvapaikanhakijan piilottaa, Juha Suoranta? Vihreä Lanka 1.2.2010
* Heikki Hellman, Laupias tamperelainen, Helsingin Sanomat 31.1.2010 
* Ilona Hietanen, Tekoja, ei puhetta, Utain 4.2.2010 
* Frank Johansson, Isoäitejä kylmässä maassa, Iltalehti (blogi 12.3.2010) 
* Kimmo Jylhämö, Ei mitään erikoista, Voima  1/2010
Tievatupaskynsikäs

**Tievatupaskynsikäs** (*Lyophyllum shimeji*) on leveä tai kupera laakealakkinen harmaalakkinen sienilaji. Nuorten yksilöiden lakki kaartuu reunoilta alaspäin rullalle. Heltat ovat hermaanvalkoiset tai kermanväriset. Jalka on pullea, valkoinen tai harmaanvaalea. Jalan muoto muistuttaa herkkutattia ja onkin paras tuntomerkki tämän sienen erottamiseksi musta kynsikäs- tai malikkalajeista. Sieni kasvaa myös pienempinä ryhminä kuin lähisukulaisensa tuhkatupaskynsikäs ja tummatupaskynsikäs, ja sen heltat ovat harvemmassa kuin sukulaislajeilla. .

Sieni on Aasiassa suosittu ruokasieni, ja 2000-luvulla sitä löydettiin myös Ruotsin ja Suomen Lapista.

## Lähteet
Vision of Love

**'Vision of Love"** on yhdysvaltalaisen laulajan Mariah Careyn esikoisalbumilta *[[Mariah Carey (albumi)|Mariah Carey]]* ensimmäisenä julkaistu single. Sen ovat kirjoittaneet Carey itse ja Ben Margulies, ja tuottaneet Rhett Lawrence ja Narada Michael Walden. ”Vision of Love” nousi ensimmäisellä listaviikollaan Yhdysvaltojen Billboard Hot 100 -singlelistan sijalle 73 ja nousi sijalle yksi yhdeksän viikkoa myöhemmin. Se pysyi listan kärjessä neljän viikon ajan. Single oli kymmenen parhaan joukossa myös Isossa-Britanniassa, Australiassa, Irlannissa, Alankomaissa, Kanadassa ja Uudessa-Seelannissa.

## Kappaleet
# Vision of Love
# Someday

## Aiheesta muualla
* Discogs
.pg

**.pg** on Papua-Uuden-Guinean Internet-maatunnus, jota ylläpitää Papua New Guinea University of Technology. Rekisteröinti edellyttää edes jonkinlaista paikallista kontaktia. Tunnus otettiin käyttöön vuonna 1991.

## Lähteet

## Aiheesta muualla
* IANA .pg whois
.pk

**.pk** on Pakistanin Internet-maatunnus, jota ylläpitää PKNIC. Tunnus otettiin käyttöön 1992 ja vuodesta 2005 lähtien toisen asteen rekisteröinti on ollut mahdollinen. Eräitä toisen asteen tunnuksia lukuun ottamatta tunnus on rekisteröintirajoitukseton.

## Aiheesta muualla
* IANA .pk whois
The Poseidon Adventure (vuoden 2005 elokuva)

**The Poseidon Adventure** on Paul Gallicon romaaniin perustuva toimintaseikkailuelokuva, joka on tehty vuonna 2005. Vuonna 1972 on tehty samanlainen elokuva nimeltä *[[S/S Poseidonin seikkailu]]* (*The Poseidon Adventure*, 1972).

## Juoni

Elokuva kertoo luksusristeilyaluksesta nimeltä S/S Poseidon, joka on matkalla Etelä-Afrikasta Sydneyyn mukanaan 3 700 matkustajaa. Laivalle tulee lisäksi rikollisjoukko, joka tuo lastina oluttynnyreitä, jotka ovatkin tyhjiä. Agentti Mike Rogo (Adam Baldwin) seuraa Poseidonilla tapahtuvia asioita ja rikollisjoukkoa siltä varalta, ettei satu mitään ikäviä tilanteita. Lopuksi rikolliset räjäyttävät laivaan ison reiän, josta tulvii vettä laivaan, minkä seurauksena Poseidon hiljalleen uppoaa mereen.

## Pääosissa

## Aiheesta muualla
* 
*
.pm

**.pm** on Saint-Pierre ja Miquelonin Internet-maatunnus, jota ylläpitää AFNIC. Tunnus otettiin käyttöön vuonna 1997, mutta osoitteita pystyi rekisteröimään vasta 06.12.2011 alkaen.

## Lähteet

## Aiheesta muualla
* IANA .pm whois
Lähdepelto

**Lähdepelto** on ympärivuotinen kuntoilualue Raumalla Kodisjoentien varrella. Alueella sijaitsevat pururatojen lisäksi koirapolku, tenniskenttä, jalkapallokenttä sekä talvisin luistelualue. Alueella on myös huoltorakennus, jossa sijaitsevat pukusuojat, suihkut, saunat ja vessat.
Ocean Eyes

__NOTOC__

**Ocean Eyes** on yhdysvaltalaisen muusikko Adam Youngin toinen albumi Owl City -taiteilijanimellä. Sen julkaisi Universal Republic Records 14. heinäkuuta 2009. Albumilta julkaistiin kolme singleä; ”Fireflies”, ”Vanilla Twilight” ja ”Umbrella Beach”. Albumista julkaistiin deluxe-versio 26. tammikuuta 2010.

Yhdysvaltalaisen rockyhtye Relient K:n laulaja Matt Thiessen laulaa kappaleilla ”Firfeflies”, ”Cave In”, ”The Bird and the Worm” ja ”Tidal Wave”.

## Kappaleet
#
#
#
#
#
#
#
#
#
#
#
#

;Deluxe-version bonuskappaleet
#
#
#
#
#
#
#

## Arvostelut
* AllMusic: 
* *[[Rolling Stone]]*: 

## Lähteet

## Aiheesta muualla
*
Lasikuitukipsi

**Lasikuitukipsi** on kipsaamiseen käytettävä aine, joka on kevyempi ja vahvempi kuin normaali kipsiseos. Lasikuitukipsiä käytetään yleisesti raajojen murtumien ja erityisesti urheiluvammojen hoitoon. Lasikuitukipsi ei saa kastua. Sen voi suojata hyvin muovipussilla. Lasikuitukipsillä voi kävellä, mutta vain lääkärin erikoisluvalla.
Love Takes Time

**Love Takes Time** on yhdysvaltalaisen pop- ja R&B-laulajan Mariah Careyn kappale. Sen ovat kirjoittaneet Carey ja Ben Margulies. ”Love Takes Time” julkaistiin Careyn esikoisalbumin toisena singlenä syksyllä vuonna 1990. Kappale menestyi hyvin Yhdysvalloissa ja Kanadassa, ja se oli niissä singlelistojen sijalla yksi. Yhdysvaltojen Billboard Hot 100 -listalla se oli neljänkymmenen parhaan joukossa seitsemäntoista viikon ajan, ja RIAA antoi sille kultalevyn.

## Kappaleet
### <small>Ison-Britannian single</small>
# Love Takes Time
# Vanishing

### <small>Euroopan maxi-single</small>
# Love Takes Time
# Sent from Above
# Vanishing

### <small>Maailmanlaajuinen single</small>
# Love Takes Time
# Sent from Above
.pn

**.pn** on Pitcairnin Internet-maatunnus, jota ylläpitää *Pitcairn Island Administration*. Tunnuksesta oli vuonna 2000 kiista, mistä sitä hallinnoitiin. Rekisteröintirajoituksia ei ole, mutta tunnus on kallis ja verrattain vähän käytetty. ESPN-niminen yritys käyttää *es.pn*-verkkotunnustas URLin lyhentäjänä. Tunnus otettiin käyttöön 1997.

## Aiheesta muualla
* IANA .pn whois
.ps

**.ps** on Palestiinan Internet-maatunnus, jota ylläpitää Palestinian National Internet Naming Authority. Rekisteröintirajoituksia ei ole lukuun ottamatta eräitä toisen asteen tunnuksia. Tunnus otettiin käyttöön 2000.

## Aiheesta muualla
* IANA .ps whois
.pt

**.pt** on Portugalin Internet-maatunnus, jota ylläpitää *Fundação para a Computação Científica Nacional* (*FCCN*). **.com.pt**-tunnukselle ei ole rekisteröintirajoituksia, muille on omansa. Tunnus otettiin käyttöön 1988.

## Aiheesta muualla
* IANA .pt whois
.pw

**.pw** on Palaun Internet-maatunnus, jota ylläpitää PW Registry Corporation ja sponsoroi Micronesia Investment and Development Corporation. Tunnus otettiin käyttöön 1997. Sen nimiavaruus on lisensoitu Directille.

Vuonna 2016 kalastelua vastaan toimiva Anti-Phishing Working Group -järjestö raportoi, että maatunnus .pw, .cc, .com ja .tk muodostivat 75 % kaikista sen tarkastelemista sivustoista, jotka liittyivät internethuijauksiin. 

## Lähteet

## Aiheesta muualla
* IANA .pw whois
.qa

**.qa** on Qatarin Internet-maatunnus, jonka rekisteröinnistä vastaa *Internet Qatar* ja sponsoroinnista Qatar Telecom (*Q-Tel*). Tunnus otettiin käyttöön 1996.

## Aiheesta muualla
* IANA .qa whois
La Roux (albumi)

__NOTOC__
**La Roux** on englantilaisen electropop-yhtye La Rouxin ensimmäinen studioalbumi, joka julkaistiin 29. kesäkuuta 2009.

Suurin osa kappaleista on laulaja Elly Jacksonin ja kosketinsoittaja Ben Langmaidin kirjoittamia.

## Kappaleet
#
#
#
#
#
#
#
#
#
#
#
#

## Arvostelut
* AllMusic: 
* Metacritic: 67/100
* Pitchfork Media: 7.0/10
* Rolling Stone: 
* Soundi: 

## Lähteet

## Aiheesta muualla
* La Rouxin viralliset internetsivut
* La Roux discogs.com -sivustolla
.re

**.re** on Réunionin Internet-maatunnus, jota ylläpitää AFNIC. Rekisteröinti edellyttää läsnäoloa. Tunnus otettiin käyttöön 1997. Rekisteröinnit tehdään toiselle tai kolmannelle tasolle.

## Aiheesta muualla
* IANA .re whois 
* AFNIC
Balgarski barak

**Balgarski barak** (, *Balgarski Barak*) on bulgarialainen koirarotu. Se on karkeakarvainen metsästyskoira. FCI ei ole hyväksynyt sitä, mutta Bulgarian Kennelklubi sen sijaan on. Bulgariassa oli vuonna 2011 noin 300–358 yksilöä.

## Ulkonäkö
Balgarski barak on keskikokoinen ajokoira. Rotumääritelmän mukaan sen runko on tasapainoinen, voimakas ja suorakaiteen muotoinen. Karvapeite on eri sävyisen keltaisenpunertava, keltainen tai tummanpunertava. Se voi olla yksivärinen tai rungon keskiosassa voi olla harmaata tai mustaharmaata. Vähäiset valkoiset laikut tarkasti rajatuilla alueilla sallitaan. Sallittu säkäkorkeus on uroksilla 53–58 cm (keskiarvo 56,5 cm) ja nartuilla 48–53 cm (keskiarvo 53 cm). Paino vaihtelee uroksilla 23–27 kg:n (keskiarvo 24 kg) ja nartuilla 19–22 kg:n (keskiarvo 22 kg) välillä.

## Luonne ja käyttäytyminen
Balgarski barakilla on tasapainoinen hermojärjestelmä. Se on uskollinen omistajalleen ja suhtautuu epäluuloisesti vieraisiin. Sillä on eloisa, vahva metsästysvaisto. Koska se metsästää sekä suurta että pientä riistaa, sillä on hyvä hajuaisti ja suuntavaisto.

## Alkuperä
Balgarski barak on hyvin vanha rotu, eikä tiedetä tarkkaan, milloin se jalostettiin. Jotkut uskovat, että bulgaarit saapuivat maahan koirien kanssa, jotka muistuttivat nykyistä rotua. Ottomaanit toivat myös mukanaan metsästyskoiria, jotka auttoivat nykyisen rodun luomisessa.

## Katso myös
*Bosanski ostrodlaki gonic barak

## Lähteet

## Aiheesta muualla
*Rotumääritelmä
Bulgarianajokoira

**Bulgarianajokoira** (, *Balgarsko Gonche*) on bulgarialainen koirarotu. Se on kotimaansa suosituin metsästyskoira, mutta on harvinainen sen ulkopuolella. Bulgarian Kennelklubi on hyväksynyt sen. Vuonna 2011 Bulgariassa oli 400–471 yksilöä.

## Ulkonäkö
Bulgarianajokoira on keskikokoinen ajokoira. Sillä on vahva, harmoninen, elegantti ja suorakaiteen muotoinen runko. Väritys on black & tan eli musta ruosteenruskein merkein. Urosten säkäkorkeus on 54–58 cm (keskiarvo 56 cm) ja narttujen 50–54 cm (keskiarvo 52 cm). Urosten paino vaihtelee 23–25 kg välillä (keskiarvo 24 kg) ja narttujen 18–22 kg välillä (keskiarvo 22 kg).

## Alkuperä
Ei tiedetä kuinka bulgarianajokoira tuli Bulgariaan tai mikä sen alkuperä on. Jotkut lähteet uskovat Balkanilla asuneiden illyrialaisten, traakialaisten, kelttien ja kreikkalaisten käyttäneen samanlaisia ajokoiria metsästykseen. Toiset taas väittävät kaikkien niemimaan koirien tulleen Aasiasta. Rotu jalostettiin ensisijaisesti suurriistan, kuten villisian, metsästykseen, mutta sillä voidaan ajaa myös muun muassa jäniksiä ja petoeläimiä. Se esiteltiin ensi kerran Maailman metsästysmessuilla vuonna 1981 Plovdivissa.

## Lähteet

### Viitteet
.ro

**.ro** on Romanian Internet-maatunnus, jota ylläpitää RNC ja sponsoroi *National Institute for R&D in Informatics*. Joulukuussa 2007 yli 250,000 tunnusta oli rekisteröity. Tunnus otettiin käyttöön 23. toukokuuta 1991.

## Aiheesta muualla
* IANA .ro whois
.py

**.py** on Paraguayn Internet-maatunnus, jota ylläpitää NIC Paraguay ja sponsoroi *Centro Nacional de Computación, Universidad Nacional de Asunción*. Rekisteröinnit tehdään kolmannelle tasolle. Rekisteröinti edellyttää paikallista kontaktia. Tunnus otettiin käyttöön 1991.

## Aiheesta muualla
* IANA .py whois